*Bizony, bizony, mondom néktek: aki hisz, annak örök élete van.* (Jn 6,47)

Kétszerezéssel indul a mondat, ennek jelentése: fontos, megjegyzendő kijelentés következik. Úgy is érthetnénk ezt az indítást: jegyezzétek meg!

Az örök élet hittel nyerhető el! Hinni azt is jelenti: nem a teljesítményed alapján. Nem lehet megdolgozni érte. Nem is az érdemeid alapján, főleg nem szüleid, nagyszüleid érdemei alapján.

Az örök élet személyes hit által érhető el.

Ha hiszel, akkor már a tied. Nem valamikor megkapod, a tied! A hit ilyen fantasztikus valami. Isten királyságában minden helyzetben és minden részletében igaz, hogy csak a Tőle kapott dolgok a hasznosak, így a hit is. Tőle, az Atyától kapom és az Övéből. Akkor tehát Isten hite az, amely az örök életre visz. Aki kér, mind kap – mondja a Biblia. Kérj és Isten hite fog benned élni és Általa örök életed van! *Vadon Gyula*